CELEX: 62000CJ0100
Language: fi
Date: 2001-04-05
Title: Yhteisöjen tuomioistuimen tuomio (toinen jaosto) 5 päivänä huhtikuuta 2001. # Euroopan yhteisöjen komissio vastaan Italian tasavalta. # Jäsenyysvelvoitteiden noudattamatta jättäminen - Jäsenyysvelvoitteiden noudattamatta jättäminen, jota ei ole kiistetty - Direktiivi 73/23/ETY - Sähköllä toimiva kuumavedenvaraaja - Vaatimus, josta ei säädetä direktiivissä. # Asia C-100/00.

Avis juridique important

|

62000J0100

Yhteisöjen tuomioistuimen tuomio (toinen jaosto) 5 päivänä huhtikuuta 2001.  -  Euroopan yhteisöjen komissio vastaan Italian tasavalta.  -  Jäsenyysvelvoitteiden noudattamatta jättäminen - Jäsenyysvelvoitteiden noudattamatta jättäminen, jota ei ole kiistetty - Direktiivi 73/23/ETY - Sähköllä toimiva kuumavedenvaraaja - Vaatimus, josta ei säädetä direktiivissä.  -  Asia C-100/00.  

Oikeustapauskokoelma 2001 sivu I-02785

AsianosaisetTuomion perustelutPäätökset oikeudenkäyntikuluistaPäätöksen päätösosa
Avainsanat

Jäsenvaltiot - Velvoitteet - Direktiivien täytäntöönpano - Jäsenyysvelvoitteiden noudattamatta jättäminen, jota ei ole kiistetty(EY 226 artikla) 

Asianosaiset

Asiassa C-100/00,Euroopan yhteisöjen komissio, asiamiehinään R. B. Wainwright ja G. Bisogni, prosessiosoite Luxemburgissa,kantajana,vastaanItalian tasavalta, edustajanaan U. Leanza, avustajanaan valtionasiamies G. Aiello, prosessiosoite Luxemburgissa,vastaajana,jossa kantaja vaatii yhteisöjen tuomioistuinta toteamaan, että Italian tasavalta ei ole noudattanut yhteisön oikeuden mukaisia velvoitteitaan, koska se on asettanut sähköllä toimiville kuumavedenvaraajille sellaisia turvallisuusvaatimuksia, joista ei säädetä tietyllä jännitealueella toimivia sähkölaitteita koskevan jäsenvaltioiden lainsäädännön lähentämisestä 19 päivänä helmikuuta 1973 annetussa neuvoston direktiivissä 73/23/ETY (EYVL L 77, s. 29), ja koska se ei näin ollen ole hyväksynyt olettamaa siitä, että standardin EN 60335-2-21 mukaisesti valmistetut tuotteet ovat vaatimustenmukaisia,YHTEISÖJEN TUOMIOISTUIN (toinen jaosto),toimien kokoonpanossa: jaoston puheenjohtaja V. Skouris sekä tuomarit R. Schintgen ja N. Colneric (esittelevä tuomari),julkisasiamies: F. G. Jacobs,kirjaaja: R. Grass,ottaen huomioon esittelevän tuomarin kertomuksen,kuultuaan julkisasiamiehen 18.1.2001 pidetyssä istunnossa esittämän ratkaisuehdotuksen,on antanut seuraavantuomion 

Tuomion perustelut

1 Euroopan yhteisöjen komissio on nostanut EY 226 artiklan nojalla kanteen, joka on saapunut yhteisöjen tuomioistuimeen 16.3.2000 ja jossa yhteisöjen tuomioistuinta vaaditaan toteamaan, että Italian tasavalta ei ole noudattanut yhteisön oikeuden mukaisia velvoitteitaan, koska se on asettanut sähköllä toimiville kuumavedenvaraajille sellaisia turvallisuusvaatimuksia, joista ei säädetä tietyllä jännitealueella toimivia sähkölaitteita koskevan jäsenvaltioiden lainsäädännön lähentämisestä 19 päivänä helmikuuta 1973 annetussa neuvoston direktiivissä 73/23/ETY (EYVL L 77, s. 29), ja koska se ei näin ollen ole hyväksynyt olettamaa siitä, että standardin EN 60335-2-21 mukaisesti valmistetut tuotteet ovat vaatimustenmukaisia.2 Kuumavedenvaraajat kuuluvat direktiivin 73/23/ETY soveltamisalaan. Direktiivin 3 artiklassa säädetään, että jäsenvaltioiden on huolehdittava, ettei turvallisuussyistä muodosteta sähkölaitteelle vapaan liikkuvuuden estettä yhteisössä, jos se on direktiivin 2 artiklassa tarkoitettujen turvallisuustavoitteiden mukainen.3 Direktiivin 73/23/ETY 5 artiklasta seuraa, että yhdenmukaistetun standardin EN 60335-2-21 mukaisesti valmistettuja sähköllä toimivia kuumavedenvaraajia on pidettävä direktiivissä asetettujen vaatimusten mukaisina. Edellä mainitussa standardissa määrätään erityisesti, että kuumavedenvaraajissa on oltava laitteisto, joka katkaisee virransyötön veden lämpötilan noustessa 130 ° C:n.4 Italian lainsäädännössä säädetään sitä vastoin, että lämpöanturi, jolla kuumavedenvaraaja on standardin tarkoittamassa mielessä varustettava, on tehtävä sellaiseksi, ettei lämpötila voi nousta yli 100 ° C:n.5 Koska komissio katsoi, että tällaista vaatimusta on pidettävä direktiivin 83/23/ETY vastaisena, se aloitti jäsenyysvelvoitteiden noudattamatta jättämistä koskevan menettelyn. Annettuaan Italian tasavallalle mahdollisuuden esittää huomautuksensa, komissio lähetti 30.1.1997 kyseiselle jäsenvaltiolle perustellun lausunnon, jossa se kehotti tätä toteuttamaan lausunnon noudattamisen edellyttämät toimenpiteet kahden kuukauden kuluessa tämän lausunnon tiedoksiantamisesta. Koska Italian tasavalta ei ryhtynyt toimenpiteisiin tämän lausunnon johdosta, komissio nosti nyt käsiteltävänä olevan kanteen.6 Italian tasavalta ei kiistä enää jättäneensä noudattamatta velvoitteitaan ja toteaa huolehtivansa siitä, että asia korjataan.7 Tämä seikka sekä tämän tuomion 3 ja 4 kohdassa esitetyt seikat huomioon ottaen on näin ollen syytä todeta, että Italian tasavalta ei ole noudattanut direktiivin 73/23/ETY mukaisia velvoitteitaan, koska se on asettanut sähköllä toimiville kuumavedenvaraajille sellaisia turvallisuusvaatimuksia, joista ei säädetä kyseisessä direktiivissä, ja koska se ei näin ollen ole hyväksynyt olettamaa siitä, että standardin EN 60335-2-21 mukaisesti valmistetut tuotteet ovat vaatimustenmukaisia. 

Päätökset oikeudenkäyntikuluista

Oikeudenkäyntikulut8 Yhteisöjen tuomioistuimen työjärjestyksen 69 artiklan 2 kohdan mukaan asianosainen, joka häviää asian, velvoitetaan korvaamaan oikeudenkäyntikulut, jos vastapuoli on sitä vaatinut. Koska komissio on vaatinut, että Italian tasavalta velvoitetaan korvaamaan oikeudenkäyntikulut ja koska Italian tasavalta on hävinnyt asian, viimeksi mainittu on velvoitettava korvaamaan oikeudenkäyntikulut. 

Päätöksen päätösosa

Näillä perusteillaYHTEISÖJEN TUOMIOISTUIN (toinen jaosto)on antanut seuraavan tuomiolauselman:1) Italian tasavalta ei ole noudattanut tietyllä jännitealueella toimivia sähkölaitteita koskevan jäsenvaltioiden lainsäädännön lähentämisestä 19 päivänä helmikuuta 1973 annetun neuvoston direktiivin 73/23/ETY mukaisia velvoitteitaan, koska se on asettanut sähköllä toimiville kuumavedenvaraajille sellaisia turvallisuusvaatimuksia, joista ei säädetä kyseisessä direktiivissä, ja koska se ei näin ollen ole hyväksynyt olettamaa siitä, että standardin EN 60335-2-21 mukaisesti valmistetut tuotteet ovat vaatimustenmukaisia.2) Italian tasavalta velvoitetaan korvaamaan oikeudenkäyntikulut.